[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.11.2006

SEC(2006) 1493 végleges

A BIZOTTSÁG JELENTÉSEAZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairól Korai előrejelző rendszer 9–10/2006. sz.

TARTALOMJEGYZÉK

1. BEVEZETÉS 3

2. MEGJEGYZÉSEK A 2006. ÉVI KÖLTSÉGVETÉS VÉGREHAJTÁSÁRÓL 3

3. KÖVETKEZTETÉSEK 5

1. BEVEZETÉS

Az 1. melléklet a költségvetési fegyelemről szóló, 2000. szeptember 26-i 2040/2000/EK tanácsi rendelet[1] 7. cikkének rendelkezései alapján megállapított mutató által jelzett kiadási profillal összehasonlítva mutatja be a költségvetés jelenlegi végrehajtását a 2005. október 16-tól 2006. augusztus 31-ig terjedő időszakban.

2. MEGJEGYZÉSEK A 2006. ÉVI KÖLTSÉGVETÉS VÉGREHAJTÁSÁRÓL

Az alábbiakban rövid magyarázat következik a 2006. évi költségvetés egyes ágazatokra vonatkozó tényleges végrehajtása és a mutató által jelölt szint közötti jelentősebb eltérésekről (NB: zárójelben a túlköltekezés (+) vagy alulköltekezés (–) jelenlegi mértéke.)

2.1. Monetáris tényezők

A dollár/euro árfolyam

Az említett időszakban felmerült kiadások figyelembe veszik a dollár/euro árfolyam alakulását. A mezőgazdasági termékek, különösen a gabonafélék és a cukor tekintetében az exportvisszatérítések nagy része, valamint néhány belső támogatás, mint például a gyapottámogatás esetében a kiadásokat befolyásolja az euro/dollár árfolyam.

A 2040/2000/EK rendelet 8. cikkének (1) bekezdésével összhangban a költségvetési hatóság által elfogadott költségvetés a 2005. július–szeptemberi 1 EUR = 1,22 $ átlagos paritási arány alapján készült. Megjegyzendő, hogy a 2005. augusztus 1-től 2006. július 31-ig terjedő időszak tekintetében az átlagos paritási arány megközelítőleg 1 EUR = 1,22 $ volt, vagyis azonos a 2006. évi költségvetés elkészítése során figyelembe vett aránnyal.

2.2. 1a. alfejezet – KAP-kiadások (a vidékfejlesztés kivételével)

2.2.1. Agrárpiaci intervenciók (– 399,1 millió euro)

A Bizottság megállapítja, hogy a 2006. augusztus 31-ig tartó időszakra előirányzott, de fel nem használt források összege a költségvetési év végére – a tagállamok előzetes becslése szerint – megközelítően –363,0 millió euróra csökken. A Bizottság felülvizsgálta a korábbi költségvetési kalkulációt és a költségvetési év végére körülbelül –250,0 millió euro összegű le nem hívott forrással számol, ami kevesebb a tagállamok által előzetesen becsült értéknél.

2.2.2. Gyümölcs és zöldség (–162,1 millió euro)

Az ezen ágazatokra jellemző végrehajtási mód indokai azonosak a korai előrejelző rendszerről szóló korábbi, 5–6/2006. számú jelentésben ismertetett indokokkal.

2.2.3. Az I. mellékletben fel nem sorolt termékekre vonatkozó visszatérítések (–123,7 millió euro), rostnövények (–33,1 millió euro), sertéshús, tojás és baromfi (–54,9 millió euro).

Az ezen ágazatokra jellemző végrehajtási módok indokai azonosak a korai előrejelző rendszerről szóló, 7/2006. számú jelentésben ismertetett indokokkal.

2.2.4. Cukor (+254,5 millió euro), tej és tejtermékek (– 161,5 millió euro)

A cukorra vonatkozó várható végrehajtási mód körülményeit a korai előrejelző rendszerről szóló, 8/2006. számú jelentés ismerteti.

A Bizottság tudomásul veszi a tejágazatra vonatkozó jelenlegi teljesítési szintet. A Tanács mégis elfogadta az érintett tagállamok által fizetett tejilleték ütemezésére vonatkozó javaslatot. Ezért ebben az ágazatban a költségvetési év végéig túlköltekezés várható a jelenleg 160,0 millió euróra becsült költségvetési előirányzat tekintetében. (NB: A korai előrejelző rendszerről szóló, 8/2006 számú jelentés részletesen ismerteti a költségvetési év végéig várható, erre az ágazatra vonatkozó végrehajtási szintet.)

2.2.5. Piaccal kapcsolatos egyéb intézkedések

A piaccal kapcsolatos egyéb intézkedések tekintetében a Bizottság a források nem teljes lehívását prognosztizálja a következő piacokon: gabona, rizs, élelmiszer, olívaolaj, bor, fejlesztés, továbbá marhahús és borjúhús.

2.2.6. Közvetlen támogatások (– 932,1 millió euro)

A Bizottság megállapítja, hogy a fel nem használt forrásoknak a mutató által az 2006. augusztus 31-ig tartó időszakra jelzett jelenlegi összege a költségvetési év végére (–)785,0 millió euróra csökken. A Bizottság felülvizsgálta a korábbi költségvetési kalkulációt és a költségvetési év végére körülbelül –660,0 millió euro összegű le nem hívott forrással számol ebben az ágazatban.

A források le nem hívása különösen egyes tagállamokra jellemző, melyek ezt a kedvezményezettek nagyszámú, elsősorban a biztosított jogokkal kapcsolatos közigazgatási jogorvoslati kérelmével indokolták. Hivatkoztak továbbá a támogatások folyósításával kapcsolatos adminisztratív nehézségekre. Végül néhány tagállam jelezte, hogy sok kisebb kedvezményezett lemondott támogatási igényéről, tekintettel a várhatóan csekély mértékű támogatási összegekre, ami szintén hozzájárult a költségvetésben előirányzott források alacsony fokú felhasználásához.

2.2.7. Mezőgazdasági kiadások pénzügyi ellenőrzése (160,9 millió euro)

Az ezen ágazatokra jellemző és várhatóan a költségvetési év végéig alkalmazandó végrehajtási módok indokai azonosak a korai előrejelző rendszerről szóló korábbi, 8/2006. számú jelentésben ismertetett indokokkal.

3. KÖVETKEZTETÉSEK

Az 1a. alfejezet tekintetében az előirányzott források felhasználása a tagállamok kiadásaira vonatkozóan 2005. október 16-tól 2006. augusztus 31-ig 41 144,7 millió euro, azaz a rendelkezésre álló előirányzat 95,1%-a. A költségvetési előirányzatból fel nem használt teljes összeg ugyanebben az időszakban a mutatóhoz képest hozzávetőlegesen –1 191,7 millió euro, mely elsősorban a közvetlen támogatásokból maradt vissza. A Bizottság szigorúan nyomon követi a változásokat. Az alulköltekezés egész éves végső mértéke attól függ, miként sikerül a tagállamoknak megoldani a költségvetési év végére a rendszerrel kapcsolatos végrehajtási gondokat.

Az 1b. alfejezet tekintetében az előirányzatok felhasználása a tagállamok kiadásaira vonatkozóan 2005. október 16-tól 2006. augusztus 31-ig 4 736,9 millió euro, azaz a rendelkezésre álló előirányzatok 61,0%-a. A Bizottság arra számít, hogy a vidékfejlesztésre előirányzott források a 2006. évi költségvetésben tervezett módon kerülnek felhasználásra.

MELLÉKLET

[pic]

[1] HL L 244., 2000.9.29., 27. o.